CELEX: 32020D1051
Language: hu
Date: 2020-07-16 00:00:00
Title: A Bizottság (EU) 2020/1051 végrehajtási határozata (2020. július 16.) a Kínai Népköztársaságból származó egyes öntöttvas áruk behozatalára vonatkozó újbóli, visszanyerésre vonatkozó vizsgálat megszüntetéséről

17.7.2020   
               
               
                  HU
               
               
                  Az Európai Unió Hivatalos Lapja
               
               
                  L 230/24
               
            
         A BIZOTTSÁG (EU) 2020/1051 VÉGREHAJTÁSI HATÁROZATA
         (2020. július 16.)
         a Kínai Népköztársaságból származó egyes öntöttvas áruk behozatalára vonatkozó újbóli, visszanyerésre vonatkozó vizsgálat megszüntetéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) (a továbbiakban: alaprendelet) és különösen annak 9. cikke (1) bekezdésére és 12. cikkére,
         mivel:
         1.   AZ ELJÁRÁS
         
                     (1)
                  
                  
                     Az Európai Bizottság 2019. december 18-án értesítést tett közzé az Európai Unió Hivatalos Lapjában (2) a Kínai Népköztársaságból származó egyes öntöttvas áruk behozatalára vonatkozó dömpingellenes vizsgálat újbóli megindításáról (a továbbiakban: a vizsgálat újbóli megindításáról szóló értesítés).
                  
               
                     (2)
                  
                  
                     A Bizottság nyolc uniós gyártó (a továbbiakban: kérelmezők) kérelmét követően újraindította a vizsgálatot, amelyek termelése az egyes öntöttvas áruk teljes uniós termelésének több mint 25 %-át teszi ki. A kérelem bizonyítékot tartalmazott arra vonatkozóan, hogy az eredeti vizsgálati időszakot követően és az ideiglenes dömpingellenes vámok kivetését követően egyes öntöttvas áruk kínai exportárai csökkentek és az uniós piacon a viszonteladói árak nem változtak kellő mértékben. A Bizottság a bizonyítékokat elegendőnek tartotta a vizsgálat újbóli megindításához.
                  
               
                     (3)
                  
                  
                     A vizsgálat újbóli megindításáról szóló értesítésben a Bizottság felkérte az érdekelt feleket, hogy az újbóli vizsgálatban való részvétel érdekében lépjenek vele kapcsolatba. Emellett a Bizottság külön tájékoztatta a kérelmezőket, az ismert exportáló gyártókat és importőröket, valamint a Kínai Népköztársaság hatóságait az újbóli, visszanyerésre vonatkozó vizsgálat megindításáról, és felkérte őket a részvételre.
                  
               2.   A PANASZ VISSZAVONÁSA ÉS AZ ELJÁRÁS MEGSZÜNTETÉSE
         
                     (4)
                  
                  
                     2020. május 15-i levelükben a kérelmezők arról tájékoztatták a Bizottságot, hogy kérelmüket visszavonják.
                  
               
                     (5)
                  
                  
                     Az alaprendelet 9. cikkének (1) bekezdése szerint a kérelem visszavonása esetén az eljárás megszüntethető, kivéve, ha ez a megszüntetés az Unió érdekeit sértené.
                  
               
                     (6)
                  
                  
                     Az újbóli, visszanyerésre vonatkozó vizsgálat nem tárt fel olyan körülményt, amely arra utal, hogy az újbóli, visszanyerésre vonatkozó vizsgálat megszüntetése nem áll az Unió érdekében.
                  
               
                     (7)
                  
                  
                     A Bizottság ezért arra a következtetésre jutott, hogy a Kínai Népköztársaságból származó egyes öntöttvas áruk Unióba történő behozatalára vonatkozó újbóli, visszanyerésre vonatkozó vizsgálatot a hatályban lévő intézkedések módosítása nélkül meg kell szüntetni.
                  
               
                     (8)
                  
                  
                     A Bizottság erről megfelelő módon tájékoztatta az érdekelt feleket, és lehetőséget biztosított számukra észrevételeik megtételére. Az érdekelt felektől azonban nem érkezett észrevétel, amely arra engedne következtetni, hogy az újbóli, visszanyerésre vonatkozó vizsgálat megszüntetése nem áll az Unió érdekében.
                  
               
                     (9)
                  
                  
                     Ez a határozat összhangban van az alaprendelet 15. cikkének (1) bekezdésével létrehozott bizottság véleményével,
                  
               ELFOGADTA EZT A HATÁROZATOT:
         
            1. cikk
            A Bizottság megszünteti a Kínai Népköztársaságból származó, jelenleg az ex 7325 10 00 (TARIC-kód: 7325100031) és az ex 7325 99 90 KN-kód (TARIC-kód: 7325999080) alá tartozó egyes öntöttvas áruk behozatalára vonatkozó újbóli, visszanyerésre vonatkozó vizsgálatot.
         
         
            2. cikk
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Brüsszelben, 2020. július 16-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 176., 2016.6.30., 21. o.
         
         
            (2)  Értesítés a Kínai Népköztársaságból származó egyes öntöttvas áruk behozatalára vonatkozó dömpingellenes vizsgálat újbóli megindításáról (HL C 425., 2019.12.18., 9. o.).